24/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Anuncio do 10 de outubro de 2016 polo que se somete a información pública a solicitude de autorización administrativa e aprobación do proxecto de execución do poliducto de conexión do porto exterior da Coruña coa refinaría da Coruña (SEM 2015/50)

Anuncio do 10 de outubro de 2016, da Xefatura Territorial da Coruña da Consellería de Economía, Emprego e Industria, pola que se somete a información pública a solicitude de autorización administrativa e aprobación do proxecto de execución da infraestrutura de transporte de hidrocarburos correspondente ao poliducto de conexión do Porto Exterior da Coruña coa refinaría da Coruña, promovida pola empresa Repsol Petróleo, SA (expediente SEM 2015/50). Para os efectos previstos no artigo 40 e o título V da Lei 34/1998, do 7 de outubro, do sector de hidrocarburos, o artigo 6 do Regulamento de instalacións petrolíferas, aprobado polo Real decreto 2085/1994, do 20 de outubro, modificado polo Real decreto 1523/1999, do 1 de outubro, e o artigo 37 da Lei 21/2013, do 9 de decembro, de avaliación ambiental, sométese a información pública a solicitude de autorización administrativa e declaración de utilidade pública, en concreto, da seguinte instalación: Poliducto de conexión entre as instalacións da empresa Repsol Petróleo, SA no porto exterior de Punta Langosteira e a refinaría da dita empresa no lugar de Bens, A Coruña. Peticionaria: Repsol Petróleo, SA, con CIF núm. A-28047223 e con enderezo para os efectos de notificación na Estrada de Bens s/n, 15008 A Coruña. Descrición das instalacións: – Poliducto composto por once tubos de aceiro ao carbono con revestimento de polietileno de media densidade, con diámetros entre 6” e 24”, cunha lonxitude de 3,8 km, que discorrerá soterrado en gabia a unha profundidade que garanta un recubrimento mínimo sobre a súa xeratriz superior de 1,2 m. O poliducto terá un ancho útil de 10 m para a instalación das 11 liñas. – Trampas de rascadores de envío e recepción das liñas de 24” situadas tanto no Porto Exterior como na refínaría. – Instalacións auxiliares de alimentación eléctrica, control e mantemento. Termo municipal: a solicitude afecta aos termos municipais de Arteixo e A Coruña, na provincia da Coruña. A afección a fincas particulares, que se reflicten no anexo, derivada da construción do poliducto concretarase da seguinte forma: – Expropiación forzosa dos terreos sobre os que se teñen que construír as instalacións fixas en superficie. – Imposición de servidume permanente de paso, nunha franxa de terreo do ancho da gabia na que estarán enterrados os tubos mais dous m a cada lado do eixe dos tubos exteriores. Esta servidume estará suxeita as limitacións de dominio establecidas no artigo 107 da Lei 34/1998, do 7 de outubro, do sector de hidrocarburos. – Ocupación temporal dos terreos necesarios para a execución das obras. O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 30 días a partir da data de publicación deste anuncio, e poidan examinar o correspondente proxecto e estudo de impacto ambiental na Xefatura Territorial da Coruña da Consellería de Economía, Emprego e Industria, rúa Vicente Ferrer, 2, 2.º andar, 15071 A Coruña. A Coruña, 10 de outubro de 2016. O xefe territorial Isidoro Martínez Arca ANEXO Relación de bens e dereitos afectados Serv. m. l.: Servidume de paso soterrada en m lineais Serv. m 2: Servidume de paso soterrada en m 2 O. T.: Ocupación temporal en m 2 Exp. m 2: Expropiación total en m 2